b'\n_START_ARTICLE_\nFormul\xc4\x97s 1 komandos\n_START_SECTION_\nKonstruktori\xc5\xb3 taur\xc4\x97\n_START_PARAGRAPH_\nPagal oficialias Formul\xc4\x97s 1 taisykles "pakabos ar variklio konstruktorius yra \xc5\xbemogus arba \xc4\xafmon\xc4\x97, kuri valdo visas pakabos ar variklio gaminimo teises". Formul\xc4\x97s 1 konstruktori\xc5\xb3 taur\xc4\x97 atitenka tai bolido pagaminimo komandai, kuri sezono pabaigoje turi surinkusi daugiausiai ta\xc5\xa1k\xc5\xb3. Jei pakab\xc4\x85 ir varikl\xc4\xaf gamina ta pati kompanija, tai komandos pavadinimas tai atspindi (tarkim Ferrari, Toyota ir pan.). Ta\xc4\x8diau yra ir kit\xc5\xb3 atvej\xc5\xb3. Tarkim varikl\xc4\xaf ir pakab\xc4\x85 gamina skirtingos kompanijos, tuomet komanda pavadinama abiej\xc5\xb3 kompanij\xc5\xb3 vardais (tarkim McLaren-Mercedes, Lotus-Climax ir pan.), kai pakabos gamintojo vardas visda eina prie\xc5\xa1 variklio gamintojo. B\xc5\xabna atvej\xc5\xb3, kai skirting\xc5\xb3 komand\xc5\xb3 pakabos vienodos, ta\xc4\x8diau yra skirtingi varikli\xc5\xb3 gamintojai, tokiais atvejais \xc5\xa1ios ekipos laikomos skirtingomis (pvz., Lotus-Ford, Lotus-BRM). Tokiu atveju konstruktori\xc5\xb3 taur\xc4\x99 gauna pakabos gamintojas, \xc5\xa1tai d\xc4\x97l \xc5\xa1ios prie\xc5\xbeasties taur\xc4\x97 ir vadinama konstruktori\xc5\xb3._NEWLINE_Nuo pat praeito am\xc5\xbeiaus a\xc5\xa1tuntojo de\xc5\xa1imtme\xc4\x8dio FIA reiklauja, kad ekipa tur\xc4\x97t\xc5\xb3 visas teises \xc4\xaf savo naudojam\xc4\x85 va\xc5\xbeiuokl\xc4\x99. Tiesa, net ir \xc5\xa1iais laikais pasitaiko i\xc5\xa1im\xc4\x8di\xc5\xb3, kai komanda naudojo ne savo pagamint\xc4\x85 va\xc5\xbeiuokl\xc4\x99. Taip atsitiko su Ligier (1995), Sauber (2004), Scuderia Toro Rosso (2006 ir 2007) ir Super Aguri (2007 ir 2008), kai \xc5\xa1ios ekipos naudojo kit\xc5\xb3 konstruktori\xc5\xb3 va\xc5\xbeiuokles (atitinkamai Benetton, Ferari, Red Bull Racing ir Honda). Tiesa, \xc5\xa1iais konkre\xc4\x8diais atvejais nebuvo imtasi joki\xc5\xb3 veiksm\xc5\xb3.'